নিজস্ব প্রতিবেদন : পার্ক স্ট্রিটের পর এবার পন্ডিতিয়া রোড। ফের শহরে হেনস্থার শিকার ট্রাফিক সার্জেন্ট। বিনা হেলমেটে গাড়ি চালানোর জন্য শনিবার পন্ডিতিয়া রোডের কাছে বাইক দাঁড় করান ট্রাফিক সার্জেন্ট গোলক সরকার ও একজন কনস্টেবল।  এরপরেই বাইক চালক  এলাকা থেকে তার বন্ধুদের ডেকে আনে। বাইক চালকের বন্ধুরা এসে ট্রাফিক সার্জেন্টকে হুমকি ও চোটপাট চালায় বলে অভিযোগ ।   এই ঘটনায় গড়িয়াহাট থানায় অভিযোগ দায়ের করেন সার্জেন্ট। সিসিটিভি ফুটেজ দেখে অভিযুক্তদের চিহ্নিত করা সম্ভব হয়। সাতজনকে গ্রেফতার করেছে পুলিস। প্রসঙ্গত, পার্ক স্ট্রিটের কাছে আরও একটি পুলিস হেনস্থার ঘটনা ঘটে শুক্রবার।